A Bizottság 1072/1999/EK rendelete
(1999. május 10.)
a meghatározott textiltermékek harmadik országokból történő behozatalának közös szabályairól szóló 3030/93/EGK tanácsi rendelet I., II., III., V., VII., VIII. és IX. mellékletének módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb a 2798/98/EK bizottsági rendelettel [1] módosított, a meghatározott textiltermékek harmadik országokból történő behozatalának közös szabályairól szóló, 1993. október 12-i 3030/93/EGK tanácsi rendeletre [2] és különösen annak 19. cikkére, valamint VII. mellékletének 2. cikkére,
(1) mivel a Kombinált Nómenklatúrában 1999. január 1-jétől alkalmazandó módosításokat vezettek be;
(2) mivel a Tanács a 98/678/EK határozatával [3] az Európai Közösség és a Laoszi Népi Demokratikus Köztársaság között létrejött, a textiltermékek kereskedelméről szóló megállapodás ideiglenes alkalmazásáról határozott;
(3) mivel a Tanács elfogadta a Tajvanról származó meghatározott textiltermékek behozatalára vonatkozó szabályokról szóló, 1998. december 22-i 47/1999/EK rendeletet [4];
(4) mivel a Tanács az 1999/36/EK határozatával [5] az Európai Közösség és a Kínai Népköztársaság között levélváltás formájában létrejött, a textiltermékek kereskedelméről szóló megállapodás ideiglenes alkalmazásáról határozott;
(5) mivel a textiltermékek kereskedelméről szóló MFA kétoldalú megállapodás hatálya alá nem tartozó textiltermékek kereskedelméről a Kínai Köztársasággal kötött megállapodás [6], amelyet 1995. január 1-jével kezdődő hatállyal kétéves időtartamra alkalmaztak, automatikusan további egyéves időszakokra meghosszabbodott, így 1999-ban is alkalmazandó;
(6) mivel az európai ipar kérésére indokolt keretmennyiségeket megállapítani az 1999. év tekintetében a Kínai Népköztársaságból származó meghatározott textiltermékeknek (159. és 161. kategória) az ugyanebben az országban végzett passzív feldolgozási műveletek után a Közösségbe történő újrabehozatalára; mivel a 159. és a 161. kategória alá tartozó textiltermékek közvetlen behozatalára a 3030/93/EGK rendelet 2. cikkében meghatározott keretmennyiségek vonatkoznak;
(7) mivel a fenti okokból kifolyólag módosítani kell a 3030/93/EGK rendelet I., II., III., V., VII., VIII. és IX. mellékletének vonatkozó részeit annak érdekében, hogy figyelembe vehessék azokat a változásokat, amelyek az említett rendelet 19. cikke értelmében az egyes harmadik országokból származó meghatározott textiltermékeknek a Közösségbe történő behozatalára vonatkoznak;
(8) mivel annak érdekében, hogy a Közösség megfeleljen nemzetközi kötelezettségeinek, az e rendeletben előírt intézkedéseket 1999. január 1-jei hatállyal kell alkalmazni;
(9) mivel az e rendeletben előírt intézkedések összhangban vannak a textiltermékekkel foglalkozó bizottság véleményével,
ELFOGADTA EZT A RENDELETET:
1. cikk
A 3030/93/EGK rendelet a következőképpen módosul:
1. Az I. melléklet helyébe e rendelet I. melléklete lép;
2. A II. melléklet helyébe e rendelet II. melléklete lép;
3. A III. mellékletben a 28. cikk helyébe a következő szöveg lép:
"28. cikk
(1) A 11. és 19. cikkben említett kiviteli engedély, valamint a származási bizonyítvány további példányokat is tartalmazhat, amelyeket ennek megfelelően meg kell jelölni. Angol, francia vagy spanyol nyelven készülnek.
(2) Ha a fent említett okmányokat kézzel töltik ki, a bejegyzéseket tintával és nyomtatott nagybetűkkel kell beírni.
(3) A kiviteli engedélyek vagy az azokkal egyenértékű okmányok és a származási bizonyítványok mérete 210 x 297 mm [7]. A felhasznált papír fehér, méretre vágott, famentes [8] amelynek súlya legalább 25 g/m2. Valamennyi rész egy guilloche-mintás nyomtatott háttérrel rendelkezik, amely bármilyen mechanikai vagy vegyi eszközzel történő hamisítást szemmel láthatóvá tesz [9].
(4) A Közösség illetékes hatóságai e rendelet rendelkezéseinek megfelelően csak az eredeti példányokat fogadják el érvényesnek behozatali célokra.
(5) A kiviteli engedélyeket vagy az azokkal egyenértékű okmányokat és a származási bizonyítványokat egy szabványos - nyomtatott vagy kézírásos - sorszámmal látják el, amelynek alapján azok azonosíthatók [10].
(6) Ez a szám a következő elemekből tevődik össze [11]:
- két betű az alábbi formában az exportáló ország megjelölésére
Argentína = AR
Azerbajdzsán = AZ
Banglades = BD
Belarusz = BY
Brazília = BR
Dél-Korea = KR
Egyesült Arab Emírségek = AE
Egyiptom = EG
Észtország = EE
Fülöp-szigetek = PH
Grúzia = GE
Hongkong = HK
India = IN
Indonézia = ID
Kazahsztán = KZ
Kína = CN
Kirgizisztán = KG
Laosz = LA
Lettország = LV
Litvánia = LT
Macedónia Volt Jugoszláv Köztársaság = 96
Makaó = MO
Malajzia = MY
Moldova = M D
Mongólia = MN
Pakisztán = PK
Peru = PE
Oroszország = RU
Örményország = AM
Srí Lanka = LK
Szingapúr = SG
Tajvan = TW
Tádzsikisztán = TJ
Thaiföld = TH
Türkmenisztán = TM
Ukrajna = UA
Uruguay = UY
Üzbegisztán = UZ
Vietnam = VN
- két betű az alábbi formában a tervezett rendeltetési tagállam megjelölésére:
AT = Ausztria
BL = Benelux-államok
DE = Németországi Szövetségi Köztársaság
DK = Dánia
EL = Görögország
ES = Spanyolország
FI = Finnország
FR = Franciaország
GB = Egyesült Királyság
IE = Írország
IT = Olaszország
PT = Portugália
SE = Svédország
- egy egyjegyű szám a kontingensév vagy a kivitel nyilvántartásba vétele évének feltüntetésére az e melléklet A. táblázatában felsorolt termékek esetében, amely megfelel az adott évszám utolsó számjegyének, például 1999 esetében "9";. Az V. melléklet C. függelékében felsorolt, a Kínai Népköztársaságból származó termékekre ez a szám 1999 esetében "5";,
- egy kétjegyű szám az exportáló országban a kiállító hivatal megjelölésére,
- az érintett rendeltetési tagállamokhoz hozzárendelt ötjegyű szám, 00001-99999-ig.";
4. A III. melléklet A. táblázata helyébe e rendelet III. melléklete lép;
5. Ennek a rendeletnek a IV. mellékletében a III. melléklet kiegészítése a hongkongi kiviteli engedély (EDI) mintapéldányával;
6. Ennek a rendeletnek az V. mellékletében a III. melléklet kiegészítése a thaiföldi kiviteli engedély mintapéldányával;
7. Ennek a rendeletnek a VI. mellékletében a III. melléklet kiegészítése a thaiföldi származási bizonyítvány mintapéldányával;
8. Az V. melléklet kiegészül az e rendelet VII. mellékletében feltüntetett táblázatokkal, valamint az A., B. és C. függelékkel;
9. A VII. mellékletben a Kínára vonatkozó táblázat helyébe az e rendelet VIII. mellékletében található táblázat lép;
10. A VIII. melléklet helyébe az e rendelet IX. melléklete lép;
11. A IX. melléklet helyébe az e rendelet X. melléklete lép.
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ezt a rendeletet 1999. január 1-jétől kezdődő hatállyal kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1999. május 10-én.